Ayen ak i yuɛren, d uḍan, yegres lḥal ulac tiḥibusin anda ggaren warrac aman n tasa. Aṭas i yessebzagen ussu-nsen, nekk liɣ gar-asen, liɣ ttugadeɣ mi ara ayi-idment tmeqranin seg ifassen tayeḍ seg iḍarren akken ayi-cucfent di tbernint s waman isemmaḍen deg barra, acku din nessirid nettɣama kra dqayeq maɛna ɣur-nteɣ amzun d iseggasen, aɣ-sefḍent s dreɛ, ur zriɣ ara d anwa id yewwin ay-agi d dwa d ayen yessewhamen, uɣaleɣ ur ggareɣ ara aman n tasa deg ussu.